Γκράτσερ ΑΚ

Η Γκράτσερ ΑΚ ή ΓΚΑΚ (GAK) είναι αθλητικός σύλλογος από την πόλη Γκρατς της Αυστρίας. Ιδρύθηκε στις 18 Αυγούστου 1902. Η ποδοσφαιρική ομάδα ήταν μία από τις παραδοσιακές ομάδες της χώρας, με πιο πετυχημένη τη δεκαετία 1995-2005. Άλλα τμήματα που διατηρεί ο σύλλογος είναι της καλαθοσφαίρισης, των καταδύσεων και του τέννις.

Κατόπιν χρόνιων οικονομικών προβλημάτων και τριών αιτήσεων πτώχευσης μεταξύ 2007 και 2012 που ξεπεράστηκαν, ο σύλλογος, που στο μεταξύ είχε αναγκαστεί να κλείσει το επαγγελματικό τμήμα και να παραταχθεί στην ερασιτεχνική τρίτη κατηγορία με παίκτες από το φυτώριό του, αναγκάστηκε τελικά στις 30 Οκτωβρίου 2012 να αναστείλει τη λειτουργία του ποδοσφαιρικού του τμήματος. Φίλοι και μέλη της ομάδας ίδρυσαν μια νέα ομάδα με την ίδια σχεδόν επωνυμία, αρχικά GAK 2012, εν συνεχεία λόγω δικαιωμάτων ονόματος GAC (Grazer Allgemeiner Club für Fußball) ως παρακλάδι του αρχικού σωματείου και τελικά κατόπιν επανασύστασης του αρχικού σωματείου και απορρόφησης του νέου ξανά Γκράτσερ ΑΚ (GAK). Η ομάδα λόγω της διάλυσής της ξεκίνησε από την κατώτερη τοπική (όγδοη) κατηγορία, αλλά λόγω της ισχυρής υποστήριξης κατάφερε με συνεχείς ανόδους να ανέλθει το 2019 στη δεύτερη κατηγορία της Αυστρίας και να επανέλθει έτσι στο επαγγελματικό ποδόσφαιρο.

Επιτεύγματα
Πρωταθλήτρια Αυστρίας:
Νικήτρια (1): 2003-04
Φιναλίστ (2): 2002-03, 2004–05
Κύπελλο Αυστρίας (ποδόσφαιρο ανδρών):
Νικήτρια (4): 1981, 2000, 2002, 2004Φιναλίστ (2): 1962, 1968
Austrian Supercup:
Νικήτρια (2): 2000, 2002Φιναλίστ (1):'' 2004

Παραπομπές

Εξωτερικοί σύνδεσμοι
official homepage
fansite with basic information in English, French, Spanish, Polish and Dutch

Ποδοσφαιρικές ομάδες Αυστρίας
Ιδρύσεις ποδοσφαιρικών ομάδων το 1902